Στέγη Ελληνικών Χορωδιών

1ο Διεθνές Συνέδριο για τη Μουσική Εκπαίδευση των Ατόμων με Αναπηρία
2023-09-09 - 2023-09-11
Πρόσκληση για το 1ο Διεθνές Τακτικό Συνέδριο για τη Μουσική Εκπαίδευση των Ατόμων με Αναπηρία. Η Στέγη Ελληνικών Χορωδιών στηρίζει το Συνέδριο αυτό, θεωρώντας ότι ένα τέτοιο Συνέδριο πράγει τα Πολιτιστικά και Ανθρωπιστικά Ιδεώδη σε όλο τον Κόσμο.
Σας προτείνουμε να το παρακολουθήσετε και να αποκομίσετε πολύτιμες γνώσεις και εμπειρίες που θα σας είναι χρήσιμες για το μέλλον. Θα έχετε ακόμα τη δυνατότητα να καταθέσετε τις δικές σας προτάσεις ή/και εμπειρίες στο Συνέδριο αυτό.

Δράση-συνέχεια της Πανελλαδικής Διημερίδας (Σεράφειο Δήμου Αθηναίων, 3 & 4/9/2022), δηλαδή το 1ο Διεθνές Τακτικό Συνέδριο για τη Μουσική Εκπαίδευση των Ατόμων με Αναπηρία, που λαμβάνει χώρα ξανά στο Σεράφειο στις 9 και 10 Σεπτεμβρίου 2023, και ως πρόσκληση να το παρακολουθήσετε και να υποβάλετε περίληψη (και γραπτή εισήγηση). Στο τέλος θα βρείτε συνημμένο το πλήρες κείμενο της δεύτερης αναγγελίας σε μορφή pdf. κατάλληλο για εκτύπωση. Σε αυτή τη δράση, όπως και στην πρότερη Πανελλαδική Διημερίδα, συμμετέχει ενεργά η Ένωση Ελλήνων Μουσουργών – δίπλα σε δεκάδες άλλους φορείς και οργανισμούς- όχι μόνο με επίσημη απόφαση του Δ.Σ. αλλά και χαιρετισμό εκπροσώπου του.
Δεν καταφέραμε να προσφέρουμε τη δυνατότητα της εξ αποστάσεως παρακολούθησης του Συνεδρίου, ωστόσο την ανάρτηση στο διαδίκτυο του πλήρους προγράμματος και των περιλήψεων των εισηγήσεων τη θεωρούμε δεδομένη. Εξάλλου, το γεγονός ότι ένα μέρος των εισηγήσεων θα γίνει εξ αποστάσεως (από την Περιφέρεια της χώρας και το εξωτερικό) δεν αναιρεί τη βιωματική αξία της διαπροσωπικής επαφής ή της δια ζώσης παρακολούθησης των εργαστηρίων και των υπέροχων συμπεριληπτικών σχημάτων της συναυλίας του Σαββάτου (9/9). Ακολουθούν οι σημαντικότερες πληροφορίες συνοπτικά, ενώ για ό,τι άλλο χρειαστείτε μη διστάσετε να επικοινωνήσετε γραπτά ή προφορικά στα: 6987140604 και michaliskeffalas@gmail.com
Σας εύχομαι ολόψυχα ένα Καλοκαίρι γεμάτο υγεία, χαμόγελο, αγάπη και ξεκούραση!
Πρόσκληση υποβολής περιλήψεων

Πρώτο Διεθνές Τακτικό Συνέδριο με τίτλο: «Ο εκσυγχρονισμός των θεσμών, των υποδομών και της υποστηρικτικής τεχνολογίας για τη μουσική εκπαίδευση των ατόμων με αναπηρία στον 21ο αι. Η αναγκαιότητα ψήφισης ενός νέου νομοθετικού πλαισίου στην κατεύθυνση αυτή. Η ιδέα των ‘Σχολείων Ελεύθερης Μουσικής Πρόσβασης’».
Συνδιοργανωτές φορείς: Τμήμα Μουσικών Σπουδών, Αριστοτελείου Πανεπιστημίου Θεσσαλονίκης, Εθνική Συνομοσπονδία Ατόμων με Αναπηρία, Εθνική Επιτροπή για τα Δικαιώματα του Ανθρώπου και Μουσική Σχολή «Αλύπιος».
Ημερομηνίες διεξαγωγής: Σάββατο 9 και Κυριακή 10 Σεπτεμβρίου 2023, 10:00-20:00.
Χώρος διεξαγωγής: Σεράφειο Δήμου Αθηναίων, Εχελιδών 19 και Πειραιώς 144, Αθήνα 11854.
Προσβασιμότητα Ατόμων με Αναπηρία: προσβάσιμος χώρος για άτομα με κινητικές δυσκολίες.
Κόστος: υπάρχει κόστος συμμετοχής, εκτός αν ο ενδιαφερόμενος κατέχει κάρτα αναπηρίας ή επιθυμεί να παρακολουθήσει μεν αλλά δεν θέλει να λάβει βεβαίωση παρακολούθησης (βλέπε συνημμένο pdf., υποκεφάλαιο «Κόστος συμμετοχής των ακροατών και των εισηγητών»).
Πρόσκληση υποβολής περιλήψεων: Έως τις 17/8/2023 οι υποψήφιοι εισηγητές θα πρέπει να έχουν αποστείλει στην ηλεκτρονική διεύθυνση michaliskeffalas@gmail.com την περίληψη της εισήγησής τους στα ελληνικά (έως 250 λέξεις) και (προαιρετικά) στα αγγλικά και ένα βιογραφικό σημείωμα στα ελληνικά (έως 150 λέξεις) και (προαιρετικά) στα αγγλικά. Αυτά θα περάσουν από διπλή τυφλή κρίση. Αυτό σημαίνει ότι δύο (άγνωστα στον εισηγητή) μέλη της Επιστημονικής επιτροπής θα κρίνουν την εργασία του. Ούτε όμως τα μέλη της Επιστημονικής επιτροπής θα γνωρίζουν τους συγγραφείς των εισηγήσεων που θα κρίνουν. Σε ένα εύλογο χρονικό διάστημα, οι εισηγητές θα λάβουν στην ηλεκτρονική τους διεύθυνση την απόφαση της Επιστημονικής επιτροπής. Αν δηλαδή εγκρίθηκε η δυνατότητά τους να εισηγηθούν στο Συνέδριο. Τότε θα τους δοθεί ο αριθμός λογαριασμού και οι οδηγίες για να καταθέσουν το ποσό συμμετοχής τους στο Συνέδριο. Κατά την υποβολή της περίληψης και του βιογραφικού τους, οι υποψήφιοι εισηγητές δεν θα πρέπει να παραλείψουν να αναγράψουν: α) τον τίτλο της περίληψης της εισήγησης, β) 4-5 λέξεις-κλειδιά (της περίληψης), γ) το ονοματεπώνυμό τους, δ) την ηλεκτρονική τους διεύθυνση (e-mail) και ε) την εργασιακή ή/και την επιστημονική τους ιδιότητα.
Πρόσκληση υποβολής γραπτών εισηγήσεων: Μετά το πέρας του Συνεδρίου και έως τις 9/11/2023 οι εισηγητές θα πρέπει να έχουν αποστείλει στην ηλεκτρονική διεύθυνση michaliskeffalas@gmail.com τη γραπτή τους εισήγηση προκειμένου να περάσει από διπλή τυφλή κρίση για το αν θα συμπεριληφθεί στην έκδοση βιβλίου με επιλεγμένα κείμενα. Το κείμενο θα αποσταλεί μαζί με την περίληψη και το βιογραφικό του εισηγητή, υποχρεωτικά στα ελληνικά και στα αγγλικά. Σε επόμενη αναγγελία θα δοθούν σαφείς οδηγίες μορφοποίησης των κειμένων και παράθεσης των βιβλιογραφικών αναφορών.
Επίσημη γλώσσα συνεδρίου: Ελληνική ή Αγγλική.
Διάρκεια προφορικών εισηγήσεων: έως 20’ (στο τέλος κάθε συνεδρίας, ανεξάρτητα αν είναι δια ζώσης ή εξ αποστάσεως οι εισηγήσεις, παρέχεται η δυνατότητα στο ακροατήριο για ερωτήσεις).
Παρέχεται δυνατότητα εισήγησης τριών μορφών: α) δια ζώσης, β) εξ αποστάσεως και γ) μέσω αποστολής βίντεο. Σε κάθε περίπτωση θα διαρκεί έως 20’, συμπεριλαμβανομένης παρουσίασης οπτικοακουστικού ή ηχητικού υλικού (π.χ. powerpoint, βίντεο, mp3).
Παρέχεται η δυνατότητα ζωντανής παρουσίασης (εργαστηρίου): εισήγηση έως 20’ που μπορεί να περιλαμβάνει μουσικά παραδείγματα, επίδειξη ή/και αυτοσχεδιασμό, απόδοση τραγουδιών κ.ο.κ. (προσφέρεται πιάνο, ευγενική χορηγία του Μουσικού Οίκου «Σπύρος Νάκας»).
Παρέχεται η δυνατότητα διοργάνωσης στρογγυλής τραπέζης: ακόμη και οι ίδιοι οι υποψήφιοι εισηγητές έχουν τη δυνατότητα να προτείνουν αυτοβούλως τη σύνθεση και τη θεματική μιας στρογγυλής τραπέζης ερχόμενοι έγκαιρα σε επικοινωνία και συνεννόηση με την Επιστημονική επιτροπή του Συνεδρίου.
Τεχνική υποστήριξη: Η κεντρική αίθουσα θα λειτουργεί για τις εξ αποστάσεως εισηγήσεις, ενώ στις δύο διπλανές αίθουσες θα λαμβάνουν χώρα οι παράλληλες συνεδρίες, για τις δια ζώσης εισηγήσεις και τα εργαστήρια. Όλες οι αίθουσες θα είναι εφοδιασμένες με φορητούς ηλεκτρονικούς υπολογιστές, ενώ στην κεντρική θα υπάρχει επιπλέον προβολικό σύστημα και ηχητική εγκατάσταση.
Επικοινωνία: 6987140604 ή michaliskeffalas@gmail.com
Τρόποι προσέλευσης: Μετακίνηση με μέσα μαζικής μεταφοράς; Στάση Κεραμεικός (Μετρό, Γραμμή 3) / 800 μέτρα απόσταση. Στάση Πετράλωνα (ΗΣΑΠ) 800 μέτρα απόσταση. Στάση Κολυμβητήριο (Λεωφορεία: 049, 815, 914). Έρχεστε με το αυτοκίνητό σας; 100 θέσεις δωρεάν στάθμευσης.
Σημαντικές ημερομηνίες:
Το διάστημα έως τις 17 Αυγούστου 2023: έχω τη δυνατότητα να ανακαλέσω στη μνήμη μου αυθεντικό βιωματικό υλικό στη βάση του οποίου να σχεδιάσω με συναδέλφους μου συν-εισηγήσεις, εργαστήρια ή στρογγυλές τράπεζες λαμβάνοντας υπόψη τους θεματικούς άξονες του Συνεδρίου.
17 Αυγούστου 2023: το αργότερο έως τις 17/8 υποβάλλω την περίληψη της εισήγησής μου.
25 Αυγούστου 2023: μου ανακοινώνεται η απόφαση των κριτών (αποτέλεσμα διπλής τυφλής κρίσης) και εφόσον είναι θετική, καταθέτω το κόστος της συμμετοχής μου στον αριθμό λογαριασμού που λαμβάνω. Καταθέτω 50 ευρώ εάν είμαι φοιτητής (π.χ. μεταπτυχιακός ή διδακτορικός) και 80 ευρώ, εάν δεν είμαι φοιτητής. Στην περίπτωση των συν-εισηγήσεων, όλοι οι εισηγητές καταθέτουμε το κόστος συμμετοχής μας.
9-10 Σεπτεμβρίου 2023: κατεβάζω έγκαιρα από το διαδίκτυο το πρόγραμμα του Πρώτου Διεθνούς Τακτικού Συνεδρίου, επιλέγω τις συνεδρίες που με ενδιαφέρουν και συμμετέχω (Σεράφειο Δήμου Αθηναίων, 10:00-20:00). Απολαμβάνω τη συναυλία του Σαββάτου 9/9!
9 Νοεμβρίου 2023: υποβάλλω τη γραπτή μου εισήγηση, έχοντας ακολουθήσει τις οδηγίες μορφοποίησης κειμένων και παράθεσης βιβλιογραφικών αναφορών που μου έχουν δοθεί, προκειμένου να συμπεριληφθεί στην έκδοση βιβλίου με επιλεγμένα κείμενα. Έπειτα από ένα εύλογο χρονικό διάστημα, μου ανακοινώνεται η απόφαση των κριτών (αποτέλεσμα διπλής τυφλής κρίσης) και εφόσον είναι θετική, μία εισήγησή μου σε συνέδριο συμπεριλαμβάνεται σε ένα συλλογικό τόμο επιλεγμένων δίγλωσσων κειμένων.
Θα ακολουθήσει τρίτη αναγγελία με περισσότερες λεπτομέρειες.
ΔΕΥΤΕΡΗ ΑΝΑΓΓΕΛΙΑ ΣΥΝΕΔΡΙΟΥ

Όπερα Νόρμα (Ηρώδειο)
2023-08-28 - 2023-08-31
Ο πολιτιστικός οργανισμός «Λυκόφως» τιμώντας τα 100 χρόνια από τη γέννηση της Μαρίας Κάλλας παρουσιάζει στις 28 και 30 Αυγούστου στο Ηρώδειο την ιστορική όπερα «Νόρμα» του αγαπημένου συνθέτη της μεγάλης Ελληνίδας σοπράνο Βιντσέντζο Μπελίνι, σε σκηνοθεσία Τομ Βολφ και διεύθυνση ορχήστρας Eugene Kohn. Μια διεθνής παραγωγή με ένα all-star team ερμηνευτών και συντελεστών από όλο τον κόσμο, η οποία θα ταξιδέψει στις πρωτεύουσες της Ευρώπης στο πλαίσιο των διεθνών εορτασμών για τα 100 χρόνια από τη γέννηση της κορυφαίας υψιφώνου, πραγματοποιώντας παγκόσμια πρεμιέρα στην Αθήνα, με τη ζωντανή σύμπραξη της Εθνικής Συμφωνικής Ορχήστρας και της Μεικτής Χορωδίας “Fons Musicalis” υπό τη διεύθυνση του Κωστή Κωνσταντάρα
Ο διάσημος Γάλλος σκηνοθέτης Τομ Βολφ, που έχει εξελιχθεί στον σημαντικότερο συλλέκτη και ειδικό του έργου της Μαρίας Κάλλας με το πολυβραβευμένο ντοκιμαντέρ «Maria by Callas», μετά από τις sold out εμφανίσεις της Μόνικα Μπελούτσι η οποία σαγήνευσε το κοινό της Αθήνας με την ανάγνωση των επιστολών της Μαρίας Κάλλας στο Ηρώδειο το 2021 υπό τις σκηνοθετικές του οδηγίες, συνεργάζεται ξανά με την πολιτιστικό οργανισμό «Λυκόφως» του Γιώργου Λυκιαρδόπουλου και επιστρέφει στην Ελλάδα, αυτή τη φορά με μια ολοκαίνουργια παραγωγή αφιερωμένη στον μεγάλο εορτασμό.
Η Νόρμα, ο αγαπημένος ρόλος της Κάλλας, που τον τραγούδησε συνολικά 92 φορές στη σκηνή -περισσότερες από κάθε άλλη όπερα- επανέρχεται στο Ηρώδειο, εκεί όπου η ίδια η Κάλλας τραγούδησε το 1944 και το 1957, και στην Ελλάδα, τη χώρα όπου έδωσε μια από τις πιο θρυλικές παραστάσεις της Νόρμα, το 1960 στην Επίδαυρο.
Δείτε εδώ https://www.youtube.com/watch?v=s–TwMfgaDC8 την «Casta Diva», ένα από τα διασημότερα απόσπασμα της ανεπανάληπτης ερμηνείας της Μαρίας Κάλλας πάνω στη «Νόρμα» του Μπελίνι, στις 19 Δεκεμβρίου του 1958 στο Palais Garnier, ερμηνεία με την οποία σηματοδοτήθηκε το ντεμπούτο της στην Όπερα του Παρισιού.
Για το σπουδαίο αυτό εγχείρημα, ο Τομ Βολφ συγκέντρωσε ένα εξαιρετικό διεθνές καστ. Τη διάσημη Λιβανο-Καναδή σοπράνο Joyce El-Khoury στον ομώνυμο ρόλο, η οποία το 2022 ανακηρύχθηκε από την Όπερα του Ντάλας «Maria Callas Debut Artist of the Year» και με εμφανίσεις στις όπερες του Σικάγο, Ντάλας, Τόκυο και Μόντρεαλ,, ενώ στον ρόλο του Pollione ο διεθνώς καταξιωμένος Έλληνας τενόρος Μάριος Φραγκούλης, κάτοχος της υποτροφίας «Maria Callas» και με εμφανίσεις στα σημαντικότερα θέατρα του κόσμου (La Scala στο Μιλάνο, Carnegie Hall στη Νέα Υόρκη, Novaya Opera στη Μόσχα και Royal Albert Hall στο Λονδίνο). Συνεργάστηκε με την Montserrat Caballé, την Maria Guleghina και την Angela Gheorgiu.
Στο ρόλο της Adalgisa η αμερικανίδα σοπράνο Theresa Carlomagno, ενώ τον Oroveso, πατέρα της Νόρμα, ερμηνεύει ο καταξιωμένος νέος μπάσος Sava Vemić.
Διευθύνει ο Αμερικανός μαέστρος Eugene Kohn, που συνόδεψε στο πιάνο την Μαρία Κάλλας κατά τη διάρκεια των Masterclass της στη σχολή Juilliard στην Νέα Υόρκη το 1971 και υπήρξε μαθητής του θρυλικού μαέστρου Fausto Cleva. Στην μοναδική του πορεία έχει διευθύνει μερικούς από τους πιο ιστορικούς πρωταγωνιστές της όπερας όπως η Renata Tebaldi, ο Luciano Pavarotti και ο Placido Domingo.
Την καλλιτεχνική ομάδα συμπληρώνουν η σπουδαία χορογράφος Έρση Πήττα και ο κορυφαίος Έλληνας σκηνογράφος και ενδυματολόγος Γιάννης Μετζικώφ και ο σκηνογράφος David Negrin.
Συμμετέχει η Μεικτή Χορωδία «Fons Musicalis» υπό τη διεύθυνση του Κωστή Κωνσταντάρα.
Η παραγωγή τελεί υπό την αιγίδα του Ιδρύματος «Μαρία Κάλλας» με έδρα το Παρίσι, που συνιδρύθηκε το 2017 από στενούς φίλους και συνεργάτες της La Divina και τον Τομ Βολφ και αποτελεί σήμερα τον μεγαλύτερο διεθνή οργανισμό με στόχο την προάσπιση και προώθηση της ζωής της μεγάλης σοπράνο.
Προπώληση εισητηρίων: https://www.ticketservices.gr/event/norma-herodeion/?lang=el

Συναυλία Χορωδίας Δήμου Λιβαδιών (Κύπρος)
2023-07-27 20:00 (Europe/Athens)
Αναλυτικές πληροφορίες παρέχονται στην αφίσα.

15ο Διεθνές Φεστιβάλ Ερμιονίδας
2023-07-22 21:00
Το Διεθνές Φεστιβάλ Ερμιόνης πραγματοποιείται το δεύτερο 15θήμερο του Ιουλίου και διαρκεί έως τις αρχές Αυγούστου. Ξεκίνησε από το 1992 με τη μορφή χορωδιακών συναντήσεων και από το 2007 ως Διεθνές Φεστιβάλ.
Το Διεθνές Φεστιβάλ Ερμιόνης είναι πολυθεματικό με κυρίαρχο είδος τη χορωδιακή και τη λόγια μουσική. Στο Φεστιβάλ συμμετέχουν κορυφαία χορωδιακά συγκροτήματα από την Ελλάδα και το εξωτερικό, συμφωνικές ορχήστρες και διεθνούς φήμης σολίστ. Στις παράλληλες εκδηλώσεις περιλαμβάνεται η θρησκευτική, η παραδοσιακή μουσική, το ρεμπέτικο τραγούδι, η jazz, η μοντέρνα μουσική και το έντεχνο τραγούδι, οι παραδοσιακοί χοροί και το θέατρο. Πολλές φορές πραγματοποιούνται και εκθέσεις ζωγραφικής και από το 2007 μεγάλη έκθεση προϊόντων και επιχειρήσεων της Ερμιονίδας. Στο φεστιβάλ προβάλλεται και η ντόπια καλλιτεχνική δημιουργία με τη συμμετοχή καλλιτεχνικών συνόλων ή μεμονωμένων καλλιτεχνών.
Κύριος διοργανωτής είναι ο Μουσικός Σύλλογος Ερμιόνης, με συνδιοργανωτές το Δήμο Ερμιονίδας και την Περιφερειακή ενότητα Αργολίδας. Οικονομική στήριξη έχουν προσφέρει κατά καιρούς το Υπουργείο Πολιτισμού, ο ΟΠΑΠ, το Ίδρυμα Νιάρχου και πολλοί άλλοι επιφανείς οικονομικοί παράγοντες. Σημαντικό επίσης είναι ότι, η μεγάλη αυτή διοργάνωση αποτελεί ιδιωτική παραγωγή και στηρίζεται στην προσφορά και τον εθελοντισμό.
Από το 2011 το Διεθνές Φεστιβάλ έχει πάρει τη μορφή του φεστιβάλ Ερμιονίδας, εμπλουτισμένο με περισσότερες εκδηλώσεις, καλύπτοντας και χωροταξικά τις πολιτιστικές δραστηριότητες του ενιαίου, πλέον Δήμου Ερμιονίδας.

Επαναπροσδιορίζοντας Πρακτικές: Oργανική και Φωνητική Μουσική σε Εκπαιδευτικά Περιβάλλοντα και στην Κοινότητα
2023-07-17 - 2023-07-29
ΔΙΕΘΝΕΣ ΘΕΡΙΝΟ ΣΧΟΛΕΙΟ
ΣΧΟΛΗ ΑΝΘΡΩΠΙΣΤΙΚΩΝ ΕΠΙΣΤΗΜΩΝ
Τμήμα Επιστημών της Προσχολικής Αγωγής και του Εκπαιδευτικού Σχεδιασμού Πανεπιστημίου Αιγαίου
Επαναπροσδιορίζοντας Πρακτικές: Oργανική και Φωνητική Μουσική σε Εκπαιδευτικά Περιβάλλοντα και στην Κοινότητα
17 Ιουλ 2023 έως 28 Ιουλ 2023
Ωδείο ATHENAEUM, Αθήνα

12 Θεωρητικά Μαθήματα
16 Βιωματικά Εργαστήρια Μουσικής Σύμπραξης
Master Class Μουσικής Δωματίου

Υπό την διδασκαλία των:
Μ.Ε. Μελιγκοπούλου, Γ.Βράνου, Α. Χαρκιολάκη, Ε. Πατσέα, Φ. Γιαννέλου, Αικ. Βασιλικού, Ι. Μυράλη, Loulaki, Posse, Σ. Ικμπάλ, Μ. Αργυρίου
Το Θερινό Σχολείο (Θ.Σ.) με τίτλο: «Επαναπροσδιορίζοντας Πρακτικές: Οργανική και Φωνητική Μουσική σε Εκπαιδευτικά Περιβάλλοντα και στην Κοινότητα» έχει σχεδιασθεί ώστε οι συμμετέχοντες να εντρυφήσουν, αφενός, στις αρχές της διδακτικής της φωνητικής αγωγής σε χορωδιακά σχήματα παιδιών και νέων στο σχολικό περιβάλλον ή την κοινότητα, εστιάζοντας στις ιδιαιτερότητες της παιδικής και της εφηβικής φωνής και παρουσιάζοντας στρατηγικές διδασκαλίας για παιδιά και νέους με ή και χωρίς ειδικές φωνητικές γνώσεις. Απευθύνεται σε διευθυντές σχολικών και εξωσχολικών παιδικών και νεανικών χορωδιών ώστε να οργανώσουν αποτελεσματικά την καλλιτεχνική τους δράση μέσα από την επιλογή κατάλληλου χορωδιακού ρεπερτορίου και την εφαρμογή φωνητικών ασκήσεων που καλλιεργούν τις παιδικές και εφηβικές φωνές. Αφετέρου, εστιάζει στην θεωρητική και εργαστηριακή μαθησιακή διαδικασία της τεχνικής και της κινησιολογίας του μαέστρου καθώς και τις βασικές αρχές της στιλιστικής διεύθυνσης ορχηστρικών μουσικών συνόλων με ειδικά παραδείγματα αναφοράς ανάλογα με την εποχή, το ύφος και την υφή του προτεινόμενου έργου εκ μέρους των διδασκόντων, προς επεξεργασία και διεύθυνση από τους συμμετέχοντες. Ιδιαίτερη έμφαση δίνεται σε τεχνικές μελέτης, σωματικής συναισθησίας, χορογραφίας και επαφής με τα μουσικά σύνολα, αλλά και το κοινό καθώς ενθαρρύνεται η ανάληψη καλλιτεχνικών πρωτοβουλιών από τους ίδιους τους συμμετέχοντες.
Η παρακολούθηση του οδηγεί στην απόκτηση 5 ECTS (Ευρωπαϊκό Σύστημα Μεταφοράς και Συσσώρευσης Πιστωτικών Μονάδων), προσδίδοντας εγκυρότητα στην επιμόρφωση και πιστοποίηση από Α.Ε.Ι. του Ελληνικού Δημοσίου.
ΦΟΡΜΑ ΕΚΔΗΛΩΣΗΣ ΕΝΔΙΑΦΕΡΟΝΤΟΣ: https://docs.google.com/forms/d/e/1FAIpQLSdmxrm88ZyoaqCHhIjZOAQfiA1e-J5ZbXiUVolf9cWEYNgDLQ/viewform
ΠΛΗΡΟΦΟΡΙΕΣ – ΠΡΟΓΡΑΜΜΑ – ΕΚΠΤΩΤΙΚΗ ΠΟΛΙΤΙΚΗ: https://summer-schools.aegean.gr/el/VocalOrganMusEdu2023

1ο Φεστιβάλ Μουσικής Αιγίου
2023-07-14 - 2023-07-24
Μία μεγάλη γιορτή της μουσικής από τις 14 έως τις 23 Ιουλίου
Η ΔΗ.ΚΕ.ΠΑ (Δημοτική Κοινωφελής Επιχείρηση Αιγιαλείας), ανακοινώνει την ίδρυση του 1ου φεστιβάλ μουσικής «Aigio Music Festival» με εγχώριο και διεθνή προσανατολισμό που θα διεξαχθεί από τις 14 μέχρι τις 23 Ιουλίου στο Αίγιο, με καλλιτεχνικό σύμβουλο τον Θοδωρή Λεμπέση.
Αναβαθμίζοντας την πολιτιστική ζωή της Αιγιάλειας η ΔΗΚΕΠΑ, οργανώνει ένα διεθνές φεστιβάλ, που θα απαρτίζεται από εκδηλώσεις με κοινό θεματικό άξονα τη μουσική από την κλασική περίοδο ως τις παρυφές της σύγχρονης, της μοντέρνας και της τζαζ μουσικής.
Ένας δεύτερος στόχος κατά την περίοδο του φεστιβάλ είναι η πραγματοποίηση σεμιναρίων – μαθήματα Master Class – από διακεκριμένους καθηγητές. Η πρόθεσή μας είναι να συμβάλλουμε στην αναμόρφωση και την αναβάθμιση των νέων μουσικών όχι μόνο σε τοπικό, αλλά και σε πανελλαδικό επίπεδο.
Στόχος μας είναι, τις ημέρες του φεστιβάλ, στην πόλη του Αιγίου να πραγματοποιηθεί μία μεγάλη γιορτή της μουσικής που θα συμβάλει στην περαιτέρω τουριστική ανάπτυξη της περιοχής.
Το φεστιβάλ με τις καλλιτεχνικές του δράσεις, σε πανελλαδικό και ευρωπαϊκό επίπεδο, αλλά και με την πολιτιστική εξωστρέφεια (συμμετοχή σε άλλο διεθνές φεστιβάλ εντός της χώρας ή σε διεθνές επίπεδο) μπορεί να εδραιωθεί στη συνείδηση των πολιτών, να σηματοδοτήσει την καλλιτεχνική αναβάθμιση της πόλης και των πολιτών και εν γένει να γίνει ένας σημαντικός πυλώνας καλλιτεχνικών δράσεων στην ευρύτερη περιοχή.
Η πολιτιστική δραστηριότητα της ΔΗΚΕΠΑ, μέσω του Aigio Music Festival έχει τους παρακάτω στόχους:
• Τη διοργάνωση καλλιτεχνικών δράσεων (συναυλιών /παραστάσεων, πολυθεαμάτων, κ.ά.) σε σχέση με τη λόγια και κλασική μουσική ως τις σύγχρονες τάσεις της μουσικής (μοντέρνα μουσική, Jazz).
• Ο δεύτερος σκοπός του φεστιβάλ είναι ο εκπαιδευτικός χαρακτήρας σε μορφή σεμιναρίων. Νέοι και νέες θα έχουν τη δυνατότητα να συμμετέχουν σε μαθήματα μουσικής με τους πλέον καταξιωμένους μουσικούς από την Ελλάδα και το εξωτερικό.
• Ένας διεθνής διαγωνισμός μουσικής σύνθεσης, όπου ο επικρατέστερος θα έχει τη δυνατότητα, να παρουσιάσει το έργο του στο φεστιβάλ και να λάβει ένα συμβολικό χρηματικό ποσό ως επιβράβευση.
• Στη συμμετοχή καταξιωμένων καλλιτεχνών και καλλιτεχνικών οργανισμών από την Ελλάδα και το εξωτερικό καθώς και καλλιτεχνών από την ευρύτερη περιοχή της Αιγιαλείας.
• Στην ανάδειξη τοπίων της ευρύτερη περιοχής μέσω των καλλιτεχνικών δράσεων.
• Στη συμμετοχή του φεστιβάλ, σε άλλα φεστιβάλ ανά την Ελλάδα σε μορφή πολιτιστικών ανταλλαγών ή επιμόρφωσης.
Πρόσκληση ενδιαφέροντος διεθνούς διαγωνισμού Μουσικής Σύνθεσης
Η ΔΗ.ΚΕ.ΠΑ (Δημοτική Κοινωφελής Επιχείρηση Αιγιαλείας), διοργανώνει το πρώτο Διεθνές Φεστιβάλ Μουσικής «Aigio Music Festival», την περίοδο 14 έως 23 Ιουλίου 2023.
Στο πλαίσιο του Φεστιβάλ, προσκαλούμε νέες και νέους συνθέτες να λάβουν μέρος στον Διεθνή Διαγωνισμό Μουσικής Σύνθεσης.
Το έργο που θα επιλεγεί από την καλλιτεχνική επιτροπή, θα παρουσιαστεί κατά την περίοδο διεξαγωγής του φεστιβάλ και θα λάβει συμβολικό χρηματικό ποσό.
Πληροφορίες -Οδηγίες
• Η επιλογή του έργου θα γίνει από τριμελή καλλιτεχνική επιτροπή.
• Τα υποβληθέντα έργα θα πρέπει να έχουν μέγιστη διάρκεια έως 10 λεπτών.
Οι νέοι συνθέτες μπορούν να επιλέξουν όποια μορφή και φόρμα μουσική επιθυμούν (κονσέρτο, μικρή συμφωνία, παραλλαγές σε ένα έργο, κ.α.).
• Το μουσικό έργο που θα συνθέσουν μπορεί να αποτελείται από τα παρακάτω όργανα, το σύνολο όλων των οργάνων, ή επιλογή αυτών: (Βιολί, Βιόλα, Βιολοντσέλο, Κόντρα μπάσο, Φλάουτο, Κλαρινέτο, Όμποε, Κόρνο, Φαγκότο, πιάνο, κλασική κιθάρα, Ακορντεόν, κρουστά, ή μελοποιημένη ποίηση για λυρικό τραγουδιστή)
• Το έργο που θα επιλεγεί θα πρέπει να μην έχει παρουσιαστεί δημοσίως μέχρι και την ημέρα παρουσίασης του από το φεστιβάλ.
• Οι συνθέτες/τριες οφείλουν να αποστείλουν την παρτιτούρα του έργου τους σε μορφή pdf (κατά προτίμηση συνοδευόμενη από ηχητική προ ακρόαση από υπολογιστή σε μορφή mp3/), σύντομο βιογραφικό σημείωμα, βεβαίωση ή τίτλο σπουδών καθώς και στοιχεία επικοινωνίας, το αργότερο μέχρι τις 10 Ιουνίου 2023, ηλεκτρονικά μέσω email στην διεύθυνση dhkepaigialeias@gmail.com

Μουσικό Πανοράμα (Αλεξανδρούπολη)
2023-07-10 20:00
Μουσική συνάντηση στη Ναυτική Εβδομάδα 2023 του Δήμου Αλεξανδρούπολης. Ο Καλλιτεχνικός Όμιλος Αλεξανδρούπολης και οι φιλοξενούμενες χορωδίες μικρού Σουλίου-Οφρυνίου και Δήμου Κόνιτσας.

5η Χορωδιακή Συνάντηση Κάτω Τιθορέας
2023-07-09 20:15
Αναλυτικές πληροφορίες στην αφίσα.

2ο Διεθνές Φεστιβάλ Χορωδιών Ηγουμενίτσας
2023-07-08 - 2023-07-10
Σας προσκαλούμε στο 2o Φεστιβάλ Χορωδιών Ηγουμενίτσας, σε ένα Φεστιβάλ που από ένα απλό όραμα μετουσιώθηκε και καθιερώθηκε ως θεσμός στα πολιτιστικά δρώμενα του τόπου μας.

2 ημέρες γεμάτες χορωδιακή μουσική σε 2 μοναδικούς αρχαιολογικούς χώρους
8 Ιουλίου 2022, 7:30 μ.μ. στο Αρχαίο Θέατρο Γιτάνων
και 9 Ιουλίου, 8:30 μμ στην Αρχαία Ελέα
Σε λίγες μέρες η Θεσπρωτία υποδέχεται 200 εξαιρετικούς χορωδούς, μαέστρους και μουσικούς από διάφορες πόλεις της υπέροχης χώρας μας. Οι Χορωδίες που συμμετέχουν σε αυτή τη μεγάλη γιορτή μουσικής και πολιτισμού θα μας προσφέρουν υψηλού επιπέδου χορωδιακή μουσική κλασικού ρεπερτορίου στο Αρχαίο Θέατρο Γιτάνων, καθώς και παραδοσιακά ακούσματα της Ελλάδας και πολυφωνικά της Ηπείρου στην Αρχαία Ελέα.
Διοργανωτής: Πολιτιστικός και Κοινωνικός Σύλλογος Ηγουμενίτσας «ΡΕΝΑ ΚΩΤΣΙΟΥ»
Συνδιοργανωτές: Περιφερειακή Ενότητα Θεσπρωτίας, Δήμος Ηγουμενίτσας, Δήμος Φιλιατών, Δήμος Σουλίου και Εφορεία Αρχαιοτήτων Θεσπρωτίας

Η είσοδος είναι δωρεάν για το κοινό.
Ειδικά για το Αρχαίο Θέατρο Γιτάνων η είσοδος γίνεται ΜΟΝΟ με αριθμημένη πρόσκληση, που ισχύει για ένα άτομο και είναι απαραίτητη η επίδειξή της κατά την είσοδο στον χώρο της εκδήλωσης.
Απαραίτητη η κράτηση στο τηλέφωνο 6939427564.
Για την αποφυγή συνωστισμού προσέλευση κοινού στις 7:00 μ.μ. στο Αρχαίο Θέατρο Γιτάνων και στις 8:00 μμ στην Αρχαία Ελέα.

Στο 2ο Φεστιβάλ Χορωδιών Ηγουμενίτσας συμμετέχουν οι εξής Χορωδίες:
8 Ιουλίου στο Αρχαίο Θέατρο Γιτάνων – κλασικό ρεπερτόριο:
1. Πολυφωνική Χορωδία «ΗΔΥΦΩΝΟΝ» Φιλαρμονικής Ορχήστρας Κυπαρισσίας Δήμου Τριφυλίας
2. Μεικτή Χορωδία «ΠΑΝΟΡΑΜΑ» & Musical Group “THAMYRIS” KEΠΑΠ Δήμου Πυλαίας -Χορτιάτη
3. Γυναικείο Φωνητικό Σύνολο «ΕΜΜΕΛΕΙΑ» της Πολυφωνικής Χορωδίας Πάτρας
4. Μικτή Χορωδία Ηγουμενίτσας «ΡΕΝΑ ΚΩΤΣΙΟΥ»
9 Ιουλίου στην Αρχαία Ελέα – παραδοσιακά και πολυφωνικά:
1. Φωνητικό Σύνολο Νεοχωρίου Λευκίμμης
2. ΠωγωΝέοι
3. Σύλλογος Πωγωνίσιου Πολυφωνικού Τραγουδιού
4. Χορωδία Παραδοσιακής Μουσικής “ΡENA ΚΩΤΣΙΟΥ”

Καλλιτεχνικός Διευθυντής Φεστιβάλ: Κώστας Τσίντζας
Παρουσίαση Προγράμματος – Φιλική Συμμετοχή: Αλέξης Κωστάλας
Με τη στήριξη του Πολιτιστικού Συλλόγου Ραγίου «Άγιος Κοσμάς», του Α.Τ. Φιλιατών και του Α.Τ. Παραμυθιάς.

41st International Choral Festival of Preveza
2023-07-06 - 2023-07-10
Mark your calendar for July 2021 to be part of the 41st International Choral Festival of Preveza. The festival will be held from 6 to 9 of July 2023 in Preveza. The International Choral Festival of Preveza counts 40 interesting and exciting years of high-quality choral music, challenged by excellent choirs which are continuously raising its standards and a great variety of intercultural experiences with participants from all over the world. The festival includes numerous concerts given at idyllic locations of the area like the seaside fortress of Preveza and the historic Ancient Auditorium of Nikopolis “Odeon”. For visiting choirs, Preveza provides an opportunity not only to perform; but also, to experience some of the world’s best choral music, soak up the atmosphere and enjoy the mingling, singing and fun, and explore the picturesque city of Preveza and its surrounds. The festival will be managed by the Choral Society “Armonia” of Preveza, under the patronage of the city of Preveza. Choirs are eligible to join the festival as non-competitive choirs participating in all the performances of the festival.

27th International Choral Competition of Preveza 2023 (ICCP 2023)
Organised by Choral Society “Armonia” of Preveza
Preveza, 6-9 July 2023

The International Choral Festival of Preveza announces the 27th International Choral Competition of Preveza 2023 (ICCP 2023), which will be realized from 6 to 9 July 2023 in Preveza, Greece. Participation is open to all kinds of choirs.
It will be a great honour and joy for us if you come to our beautiful town and take part in the choral competition. We invite you to find out by yourselves that Preveza is a charming and hospitable town full of historical sites and locations of natural beauty and experience the magic of choral music through our high standard competition with renowned experts at the jury committee from all over the world.
Important dates:

Closing date for receipt of completed applications is 1 May 2023.

For more details see the attached documents:

27th International Choral Competition of Preveza 2023 (ICCP 2023)
41st International Choral Festival of Preveza

6o Χορωδιακό Φεστιβάλ Αρχαίας Ολυμπίας
2023-06-30 - 2023-07-01
Το Χορωδιακό Φεστιβάλ Αρχαίας Ολυμπίας, θα γίνει την Παρασκευή 30 Ιουνίου στις 8.30 στον ιερό χώρο της Αρχαίας Ολυμπίας.
Διοργάνωση: Μικτή Χορωδία Πύργου
Συνδιοργανωτές: Περιφέρεια Διτικής Ελλάδος- Περιφερειακή ενότητα Ηλείας
Δήμος Αρχαίας Ολυμπίας
Εφορεία Αρχαιοτήτων Ηλείας.

The Ancient Olympia Choir Festival will take place on Friday June 30, 2023 in the Holy Land of Ancient Olympia.
Organization: Mixed Choir of Pyrgos.
Co-organized by the Region of Western Greece – Municipality of Ancient Olympia – Ephorate of Antiquities of Ilia.

41ο Διεθνές Χορωδιακό Φεστιβάλ Καρδίτσας
2023-06-29 - 2023-07-03
Ένας κορυφαίος, ιστορικός θεσμός
Το 41 ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ (Πέμπτη 29 Ιουνίου- Κυριακή 2 Ιουλίου 2023)
Η ΑΠΟΘΕΩΣΗ ΤΗΣ ΧΟΡΩΔΙΑΚΗΣ ΤΕΧΝΗΣ!
Από Πέμπτη 29 Ιουνίου- Κυριακή 2 Ιουλίου 2023 θα πραγματοποιηθεί το 41ο Διεθνές Χορωδιακό Φεστιβάλ Καρδίτσας υπό την αιγίδα του Υπουργείου Πολιτισμού και Αθλητισμού, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς. Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη. Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Το 41 ο Διεθνές Χορωδιακό Φεστιβάλ Καρδίτσας είναι αφιερωμένο στην κορυφαία Μαρία Κάλλας(1923-1977) για τα 100 χρόνια από την γέννηση της, στον Ιταλό Αναγεννησιακό συνθέτη Antonio Cesti(1623-1669) για τα 400 χρόνια από τη γέννησή του, στον κορυφαίο Άγγλο συνθέτη William Byrd(1543-1623) για τα 400 χρόνια από τον θάνατό του, στον Αναγεννησιακό Άγγλο συνθέτη Thomas Weelkes(1576-1623) για τα 400 χρόνια από τον θάνατό του, στον σημαντικό Ιταλό συνθέτη της Σχολής της Ρώμης Giovanni Bernardino Nanino(1560-1623) για τα 400 χρόνια από τον θάνατό του και στον Καρδιτσιώτη ήρωα και αρχιστράτηγο της Επανάστασης του ’21 Γεώργιο Καραϊσκάκη (1782-1827). Το Διεθνές Φεστιβάλ Καρδίτσας θα πραγματοποιηθεί στις αίθουσες εκδηλώσεων των ξενοδοχείων «Κιέριον» Καρδίτσας και Mouzaki Palace στο Μουζάκι, στο Βυζαντινό Κάστρο Φαναρίου, στη Λίμνη Πλαστήρα, στην Σπηλιά του Καραϊσκάκη και στο αίθριο της Δημοτικής Αγοράς Καρδίτσας. Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής. Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης. Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών. Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι: 1. Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών. 2. Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ. 3. Οι Χορωδίες δύνανται να εκτελούν και να ερμηνεύουν μεταξύ των άλλων και έργα Αρχαίας Ελληνικής, Βυζαντινής, Γρηγοριανής και Σύγχρονης Ελληνικής Μουσικής. 4. Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο Έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους. 5. Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ. 6. Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά. Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους. Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία. Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και άλλα. !
Πληροφορίες – Δηλώσεις Συμμετοχής στην Γραμματεία του Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδιών: Κολοκοτρώνη 38 κ Ύδρας,Τ.Κ 43100 Καρδίτσα. Τηλ: 24410-75440, 24410-42896 Email: nke@otenet.gr

Συναυλία-αφιέρωμα στη Μαρία Κάλλας (Κέρκυρα)
2023-06-28 21:00
Μία μοναδική συναυλία αφιέρωμα στη Μαρία Κάλλας της Δημοτικής Χορωδίας Κέρκυρας “San Giacomo” θα πραγματοποιηθεί την Τετάρτη 28 Ιουνίου στο περιστύλιο των Ανακτόρων στις 21:00.
Μαζί θα είναι οι δύο σολίστ της όπερας Βασιλική Καραγιάννη και Δημήτρης Πακσόγλου.

Αφιέρωμα «100 χρόνια από τη γέννηση» της Μαρίας Κάλλας (Ρίο)
2023-06-23 21:30
To αφιέρωμα για τη συμπλήρωση 100 χρόνων από τη γέννηση της Μαρίας Κάλλας αναμένεται να σηματοδοτήσει πολιτιστικά την Πάτρα και την ευρύτερη περιοχή το μήνα Ιούνιο.
Η συναυλία με τίτλο «…Έζησα για την τέχνη και τον έρωτα! -…Vissi D’ ArteVissi d’ Amore», θα πραγματοποιηθεί στις 9.30 το βράδυ στο κάστρο του Ρίου την Παρασκευή 23 Ιουνίου και αποτελεί ένα φόρο τιμής στη μοναδική προσωπικότητα της Ελληνίδας ντίβας σοπράνο, που έμελλε να αποτελέσει διαχρονικά μία γυναίκα σύμβολο.
Eρμηνεύουν: Βασιλική Καραγιάννη – σοπράνο, Άρτεμις Μπόγρη – μέτζο σοπράνο, Μαίρη Γουγούση – σοπράνο, Ιωάννα Τσιλιμίγκα – σοπράνο, Ανδρέας Καραούλης – τενόρος, Χάρης Ανδριανός – βαρύτονος, Λυδία Αγγελοπούλου, μέτζο σοπράνο, Σταμάτης Μπερής, τενόρος
Συμμετέχουν επίσης η Λίνα Γερονίκου (μέτζο σοπράνο), Ιωάννα Τσιλιμίγκα(σοπράνο) και ηη Χορωδία του Δημοτικού Ωδείου Πατρών υπό τη διεύθυνση της μαέστρου Λίνας Γερονίκου.
Σκηνοθετική Επιμέλεια – Ευανθία Στιβανάκη, Καλλιτεχνική Επιμέλεια – Σταμάτης Μπερής – Αφήγηση & Επιμέλεια Κειμένων – Λυδία Αγγελοπούλου, Μουσική προετοιμασία – Φρίξος Μόρτζος, Σχεδιασμός φωτισμών – Νίκος Σωτηρόπουλος

Ευρωπαϊκή Ημέρα Μουσικής - Ορχήστρα Νέων Ελληνικού Ωδείου
2023-06-21 20:30 - 21:30
Αναλυτικές πληροφορίες στην αφίσα

Εορταστική Συναυλία (Φιλοθέη)
2023-06-21 20:00
Αναλυτικές πληροφορίες στην πρόσκληση και την αφίσα.

Με πλώρη τη χαρά - Καλοκαιρινή Συναυλία
2023-06-21 19:00 | Θέατρο του Πολεμικού Μουσείου, Βασ. Σοφίας & Ριζάρη 2, Αθήνα
Πρώτη παράσταση 19.00 παιδικά τμήματα της χορωδίας Rosarte
Δεύτερη παράσταση 21.00 εφηβικό και νεανικό τμήμα της χορωδίας Rosarte. Συμμετοχή της μικτής χορωδίας La Familia

5o Χορωδιακό Φεστιβάλ Μεσολογγίου
2023-06-17 - 2023-06-19
Η Χορωδία του Πνευματικού Κέντρου του Δήμου της Ιεράς Πόλεως του Μεσολογγίου διοργανώνει Συνάντηση Χορωδιών το Σαββατοκύριακο 17 και 18 Ιουνίου.
Αν κάποια χορωδία ενδιαφέρεται για να συμμετάσχει μπορεί να επικοινωνήσει με τον Μαέστρο Σπύρο Χολέβα στο τηλέφωνο 6944724652 .

10ο Διεθνές Χορωδιακό Φεστιβάλ Ναυπάκτου "Μίκης Θεοδωράκης"
2023-06-16 - 2023-06-18
Ο Δήμος Ναυπακτίας και η Μικτή Χορωδία Ναυπάκτου γνωστοποιούν τις ημερομηνίες του κορυφαίου πολιτιστικού γεγονότος, του Διεθνούς Χορωδιακού Φεστιβάλ Ναυπάκτου «Μίκης Θεοδωράκης», που πραγματοποιείται για 10η φορά. Στις 16, 17 και 18 Ιουνίου, η πόλη της Ναυπάκτου θα βρεθεί και πάλι στο επίκεντρο συγκεντρώνοντας το ενδιαφέρον δεκάδων χορωδών και φίλων του Χορωδιακού Τραγουδιού από την Ελλάδα και το εξωτερικό.
Το Διεθνές Χορωδιακό Φεστιβάλ Ναυπάκτου που φέρει το όνομα του κορυφαίου Έλληνα μουσικοσυνθέτη Μίκη Θεοδωράκη πραγματοποιήθηκε για πρώτη φορά το 2001 και έκτοτε διοργανώνεται κάθε δύο χρόνια με μεγάλη επιτυχία. Κάθε φορά, το Φεστιβάλ έχει αφιερωματικό χαρακτήρα και συμμετέχουν γνωστοί και καταξιωμένοι καλλιτέχνες.
Ο ίδιος ο Μίκης Θεοδωράκης έχει τιμήσει με την παρουσία του πολλές εκδηλώσεις του Διεθνούς Χορωδιακού Φεστιβάλ και έχει αναφέρει σχετικά: «Φεστιβάλ σαν αυτό της Ναυπάκτου αποτελούν πατριωτικά αναχώματα, δεδομένου ότι η υπεράσπιση της Ελληνικής συνείδησης, της Ελληνικής γλώσσας και της Ελληνικής μουσικής και με μια λέξη της Ελληνικής παράδοσης είναι το κύριο χρέος όλων των ζωντανών κατοίκων αυτής της χώρας».
Στις εκδηλώσεις του Δι.Χο.Φε.Ν., έχουν συνεργαστεί και έχουν λάβει μέρος μεγάλες προσωπικότητες του καλλιτεχνικού χώρου και της μουσικής. Κατά τη διάρκεια των εκδηλώσεων έχουν γίνει διαλέξεις και εισηγήσεις σχετικά με το έντεχνο λαϊκό τραγούδι από ειδικούς του χώρου της μουσικής. Έχουν τοποθετηθεί με εισηγήσεις και έχουν τιμήσει με την παρουσία τους το φεστιβάλ οι Λευτέρης Παπαδόπουλος, Γιώργος Παπαστεφάνου, Αλέξης Κωστάλας και ο Αντώνης Κοντογεωργίου.
Καταξιωμένοι συνθέτες όπως ο Στέφανος Κορκολής και ερμηνευτές όπως η Μαρία Φαραντούρη, Σοφία Μιχαηλίδη, καθώς και οι Βασίλης Λέκκας, Πέτρος Πανδής, Δημήτρης Μπάσης, Κώστας Μακεδόνας, Δώρος Δημοσθένους, Ανδρέας Κουλουμπής, έχουν ερμηνεύσει μαζί με τη Μικτή Χορωδία Ναυπάκτου μεγάλα έργα του συνθέτη όπως, «άξιον εστί», «Ζορμπάς», «Πνευματικό Εμβατήριο», «Επιφάνεια Αβέρωφ» και κύκλους τραγουδιών από έργα του μεγάλου Έλληνα μουσικοσυνθέτη Μίκη Θεοδωράκη. Στο Δι.Χο.Φε.Ν. έχει λάβει μέρος και η λαϊκή Ορχήστρα «Μίκης Θεοδωράκης».
Ως μέλη Κριτικής Επιτροπής στο διαγωνισμό έχουν λάβει μέρος μεγάλοι συνθέτες και καλλιτέχνες που με την παρουσία τους αναβαθμίζουν και δίνουν ξεχωριστό κύρος στο θεσμό του Δι.Χο.Φε.Ν., όπως οι Αντώνης Κοντογεωργίου, Βασίλης Ριζιώτης, Νίκος Κοτροκόης, Γιώργος Χατζηνάσιος, Μάριος Τόκας, Σταύρος Κουγιουμτζής, Μαρία Φαραντούρη, Πέτρος Πανδής, Ηλίας Ανδριόπουλος, Χρήστος Λεοντής, Κωστής Κωσταντάρας, Νότης Μαυρουδής, Σταύρος Μπερής και ο Ουκρανός συνθέτης Mikhail Shukh.

1ο Φεστιβάλ Χορωδιών Περιφέρειας Αττικής
2023-06-11 - 2023-06-14

6η Συνάντηση Χορωδιών (Ναύπλιο)
2023-06-10 20:30
Σάββατο 10 Ιουνίου 2023, Ωρα 20.30
Στην ιστορική πλατεία Αγίου Σπυρίδωνα το Χορωδιακό Εργαστήρι Ναυπλίου υποδέχεται δύο σπουδαίες χορωδίες:

Την Πολυφωνική Χορωδία Πάτρας και
την Χορωδία Συλλόγου Φίλων Μουσικής Καβάλας και

τραγουδούν για να σμίξουν τον κόσμο

33o Χορωδιακό Φεστιβάλ Δήμου Κηφισιάς
2023-06-10 20:30
Αφιερωμένο στον αείμνηστο μαέστρο, ιδρυτή της Χορωδίας του Δήμου Κηφισιάς και πρώτο καλλιτεχνικό διευθυντή του χορωδιακού φεστιβάλ, Γιώργο Αρβανίτη.

ΣΥΜΜΕΤΕΧΟΥΝ ΟΙ ΧΟΡΩΔΙΕΣ:
Παιδική Χορωδία Ν.Π.Δ.Δ. «Δ. Βικέλας» Δήμου Κηφισιάς, Διευθύνει ο Θανάσης Αρβανίτης
VOCAL Φωνητικό σύνολο Πάτρας, Διευθύνει η Κατερίνα Πολυμενάκου
Φωνητικό Σύνολο Eklipsis Vocal Ensemble, Διευθύνει ο Ματθαίος Λεγάκης
Μικτή Χορωδία Ν.Π.Δ.Δ. «Δ. Βικέλας» Δήμου Κηφισιάς, Διευθύνει ο Θανάσης Αρβανίτης
Μικτή Χορωδία Δήμου Βύρωνα, Διευθύνει ο Θανάσης Αρβανίτης
Καλλιτεχνική Επιμέλεια: Θανάσης Αρβανίτης
Παρουσίαση: Σοφία Τικταπανίδου

4η Χορωδιακή Συνάντηση Όμιλου «Ορφέας» Σερρών
2023-06-10 20:00
Ο Πρόεδρος και το Δ.Σ. του Ομίλου «Ορφέας» Σερρών σας προσκαλούν στην 4η Χορωδιακή Συνάντηση που θα πραγματοποιηθεί το Σάββατο 10 Ιουνίου 2023 και ώρα 20.00 στην αίθουσα «Ορφέας» επί της Π. Κωστοπούλου 12.
Θα συμμετέχουν οι χορωδίες του Ομίλου «Ορφέας» Σερρών, το Γυναικείο Φωνητικό σύνολο ‘’The voices’’ του Ωδείου Σερρών Βασίλη Ταπέ, η Μικτή Χορωδία Ηράκλειας και η Μικτή Χορωδία του Μουσικοδραματικού Συλλόγου ‘’ΑΠΟΛΛΩΝ’’ Ροδολίβους.

6η Χορωδιακή Συνάντηση Γρεβενών
2023-06-10 19:00

37ο Χορωδιακό Φεστιβάλ Νίκαιας
2023-06-10 - 2023-06-12
Ἀναλυτικές πληροφορίες στήν ἀφίσα.

70 χρόνια Χορωδία “Γιάννης Μάντακας” ΑΠΘ – 5 γενιές ιστορία
2023-06-09 20:00
Η χορωδία «Γιάννης Μάντακας» γιορτάζει φέτος τα 70 χρόνια από την ίδρυσή της, με μία επετειακή συναυλία που θα γίνει την Παρασκευή 9 Ιουνίου 2023 και ώρα 8 μ.μ. στην Αίθουσα Τελετών του Αριστοτελείου Πανεπιστημίου Θεσσαλονίκης.
Έχοντας διαγράψει μια λαμπρή ιστορική πορεία, η χορωδία συνεχίζει τη δράση της με συναυλίες και εκδηλώσεις στην Ελλάδα και το εξωτερικό. Η κληρονομιά του Γιάννη Μάντακα διαπερνά δυναμικά την σύγχρονη χορωδιακή εικόνα του Αριστοτελείου Πανεπιστημίου, εμπνέοντας τη δημιουργία νέων χορωδιακών συνόλων, καθώς και την εκπαίδευση νέων ταλαντούχων μαέστρων χορωδίας, που θα έχουμε την ευκαιρία να παρακολουθήσουμε στην συναυλία αυτή.
Συμμετέχουν:

Χορωδία «Γιάννης Μάντακας» του ΑΠΘ
Χορωδιακό Εργαστήρι Τμήματος Μουσικών Σπουδών ΑΠΘ
Ομάδα φοιτητών του μαθήματος Διεύθυνση Φωνητικών Συνόλων Τμήματος Μουσικών Σπουδών ΑΠΘ
Χορωδία «Τρισεύγενη Καλοκύρη» Τμήματος Μουσικών Σπουδών ΑΠΘ

Μουσική επιμέλεια: Εριφύλη Δαμιανού

1η Συνάντηση Χορωδιών Ερεσού (Λέσβος)
2023-06-06 08:00 - 17:00
Αναλυτικές πληροφορίες στην συνημμένη αφίσα.

8η Χορωδιακή Συνάντηση (Νέα Κίος)
2023-06-03 20:30
Η Δημοτική Χορωδία Νέας Κίου και η ΚΕΔΑ-Μ διοργανώνουν το Σάββατο 3 Ιουνίου (8.30 μμ) την 8η Χορωδιακή Συνάντηση στο Πνευματικό Κέντρο της Νέας Κίου.
Συμμετέχουν:

H Παιδική Χορωδία Νέας Κίου
Η Χορωδία Δ. Νότιας Κυνουρίας
Η Χορωδία του Μουσικού Πολιτιστικού Συλλόγου Ευρωπού-Μ. Αλεξάνδρου
Η Δημοτική Χορωδία Νέας Κίου

6ο Εργαστήριο Διεύθυνσης Χορωδίας & Σεμινάριο (Πρέβεζα)
2023-06-01 - 2023-06-05
Στα πλαίσια του 41ου Διεθνούς Χορωδιακού Φεστιβάλ Πρέβεζας θα πραγματοποιηθεί το 6ο εργαστήριο σεμινάριο για Μαέστρους-Διευθυντές χορωδίας, από τις 1 έως και τις 4 Ιουλίου 2023 στην Πρέβεζα.

Λαλούν τ'αηδόνια (Αλεξανδρούπολη)
2023-05-28 20:00
